Uutisissa: Iranilaisia koulutyttöjä sumutettiin myrkkykaasulla.
Hallinto syyttelee muita, mutta hallinnon arvostelijat -
pitävät iskua kostona naisten protesteista.
Ja: Beth Moore kertoo lapsuuden hyväksikäytöstä -
ja aviomiehen mielenterveysongelmista.
Pidetty kirjailija ja raamatunopettaja paljastaa salaisuuksiaan.
Lisäksi: Holokaustin sankari pelasti perheensä kanssa -
satoja juutalaisia kaasukammioilta.
Uusi kirja Corrie ten Boomista kertoo tarinan aivan uudella tavalla.
KRISTILLISEN MAAILMAN UUTISET
Tervetuloa uutisten pariin!
Iranissa suuttumus kasvaa koulu- tyttöjen myrkytystapausten vuoksi.
Satoja oppilaita on sumutettu tuntemattomalla kaasulla.
Kuten Chris Mitchell raportoi, kohteena ovat tyttökoulut.
Iran pidätti tiistaina useita, joita epäillään myrkytyksistä.
Tiedustelun ja tutkimuksen pohjalta -
viranomaiset ovat tunnistaneet ja pidättäneet henkilöitä -
viidessä provinssissa. Tapauksista on käynnissä tutkimus.
Aiemmin on kerrottu, että oireita saaneiden määrä -
on kasvanut rajusti sadoissa kouluissa.
Iskut alkoivat marraskuun lopussa Qomissa Teheranin lähellä.
Valtaosa kohteista on tyttökouluja.
Mukana on ainakin yksi poikakoulu Länsi-Iranissa, kertoo Reuters.
Opiskelijat ovat nähneet koulun pihalla epäilyttäviä esineitä.
Myös äänekkäitä pamauksia on kuultu.
Ensin kuului räjähdys.
Henkilökunta kertoi opiskelijoiden alkaneen voineen pahoin.
Sitten tuli ambulansseja.
Opetustoimi, terveysministeriö ja muut viranomaiset -
ovat kiistäneet tapaukset tai vähätelleet niitä.
Korkein johtaja Ali Khamenei lupaili syyllisille nyt kovia rangaistuksia.
Tapaukset pitää tutkia perin pohjin. Se on tärkeää.
Jos taustalta paljastuu henkilöitä tai ryhmiä, -
kyse on isosta ja anteeksi antamattomasta rikoksesta.
Opposition edustajat pitävät iskuja kostona -
nuorille syyskuussa alkanutta protestiliikettä johtaville naisille.
Khamenei vaati rangaistuksia kansannousuun osallistuville.
Se voi olla iskujen motiivi, sanoo kansalaisaktivisti Foruq Kanani.
Rangaistus teini-ikäisille sopisi kuvaan. Sillä viesti menee perille.
Se on luultavasti fatwa monille islamisteille seurattavaksi.
Tässä kostetaan teini-ikäisille, etenkin koulutytöille.
Moni viranomainen on syyttänyt iskuista ulkomaisia vihollisia.
Perheet huusivat teheranilaiskoululla kuolemaa hallinnolle.
Kuolema lapsentappajahallinnolle!
Sosiaalisessa mediassa levinneellä videolla -
siviilipukuiset turvallisuusjoukot käyvät rajusti erään äidin kimppuun.
Myös se, miksi turvakamerat olivat iskuhetkellä pois päältä, ihmetyttää.
Tekijöiden tarkoitusta ei tiedetä, mutta monet pitävät sitä kostona -
nuorten naisten kansannousulle ja yrityksenä sulkea tyttöjen koulut.
Chris Mitchell, Jerusalem.
Seuraamme liittyy CBN Persian Mayra Yazdari Iranista.
Miksi hallinnon uskotaan olevan iskujen takana?
Kiitos, että pääsin mukaan.
Ihmiset tietävät sen kokemuksesta. He ovat eläneet näin yli 40 vuotta.
Perustamisestaan asti vuonna 1979 islamilainen hallinto -
on pönkittänyt valtaansa luomalla kriisejä -
ja syyttämällä niistä vihollisia, ulkomaisia vihollisia.
Näin se yrittää vakuuttaa, että ilman heitä asiat olisivat vielä huonommin.
Toinen teoria on se, että yritetään saada huomio pois kansannoususta.
Esimerkiksi kouluiskut kiihtyivät juuri silloin, -
kun oppositiojohtaja Reza Pahlavi oli Euroopan-kiertueella -
puolustamassa kansan toiveita hallinnon kaatamisesta.
Siitä on erilaisia teorioita.
Miten tämä saa ihmisiä hylkäämään islamin? Ihmiset ovat raivoissaan.
Hallinto on teokraattinen.
Voimassa on sharialaki, islamilainen laki.
Hallinto on pakottanut ihmiset noudattamaan sitä.
Ihmiset ovat alkaneet nähdä todellisen islamin, islamin todelliset kasvot, -
tämän hallinnon toimissa.
Kääntyykö ihmisiä yhä enemmän kristinuskoon tämän takia?
Kääntyy. Ehdottomasti. Iranin maanalainen seurakunta -
on maailman nopeimmin kasvavia seurakuntia.
Ihmiset ovat hylkäämässä uskontoja -
mutta kääntymässä Jeesuksen puoleen.
Olet varttunut Iranissa. On varmasti sydäntä särkevää seurata tapahtumia.
Se on todella sydäntä särkevää.
Haluamme tehdä kaiken voitavamme ja tuoda asiaa ihmisten tietoon.
Maailma ei tiedä, mitä Iranissa todellisuudessa tapahtuu.
Me haluamme kertoa, mitä ihmiset haluavat ja mitä on ollut meneillään.
Aikaa on puoli minuuttia. Mitä iranilaiset haluavat?
He vaativat loppua diktatuurille ja hallinnolle.
Tuemme heidän vaatimuksiaan.
Puhe hallinnon vaihtamisesta voi pelottaa lännessä, -
etenkin USA:ssa, koska joissain tapauksissa on toimittu väärin.
Mutta ihmiset haluavat tehdä sen oikealla tavalla -
saadakseen vapauden ja perusihmisoikeudet.
Kiitos, että tulit mukaan. Rukoilemme Iranin, etenkin tyttöjen, puolesta.
Turkissa katastrofiavun tarve jatkuu. Tilanne voi kestää vuosia.
CBN:n Operaatio Siunaus on kentällä auttamassa.
Brody Carter raportoi Turkista.
Perheet Antakyassa ovat joutuneet hakemaan suojaa muualta.
Antakyaan jääneet ovat muun maailman avun varassa.
Ihmisillä ei ole koteja. Monilta on mennyt työpaikka.
Sen lisäksi, että ihmiset ovat menettäneet kotinsa, -
he eivät pysty elättämään perhettä.
Meitä oli huoneessa neljä. Aviomieheni, minä ja lapsemme.
Mieheni kuoli, samoin poikani.
Turkan oli hautautuneena raunioihin yli 130 tuntia.
Hän kertoo selviytymisestään ja menetyksestään.
Tarvitsen avustajan ja kodin. Minulla ei ole mitään.
Ei ole poikaa, joka hankkisi elannon. Tarvitsen apua.
Tarvitsemme sähköä, vettä, kylpyhuoneen, keittiön.
Necla Atahan juoksi talosta pystyssä pysymättä -
ja halasi perhettä ajatellen, että se on viimeinen kerta.
Jos kerron, mitä tapahtui, purskahdan itkuun.
Se oli kuin maailmanloppu.
Necla ja perhe sekä kymmenen muuta värjöttelivät kyyhkyslakassa, -
kunnes saivat tilapäisasumuksen. Nyt se toimii pesuhuoneena, -
sillä taloon on liian vaarallista mennä.
Kiitos Jumalalle, olemme elossa.
Operaatio Siunaus saapui pian ensimmäisen järistyksen jälkeen.
Se aikoo jäädä auttamaan ihmisiä ainakin puoleksi vuodeksi.
Eniten meillä on ruokalaatikoita, -
joissa on perustarpeita, kuten riisiä, öljyä, papuja, jauhoja ja sokeria.
Alamme toivottavasti hankkia myös irtotavaraa.
Jaamme hygieniapakkauksia, joten ostamme niihin tarvikkeita.
Emme tyrkytä uskoamme vaan osoitamme Jeesuksen rakkautta -
ja odotamme, että tulee sopiva tilaisuus.
Koordinaattori Brittain tietää, että apu loppuu usein lyhyeen, -
sillä uutinen unohtuu pian. Järjestö on sitoutunut olemaan täällä pitkään.
Tarve on astronominen. En ole ikinä nähnyt sellaista.
Silti puolen vuoden päästä olemme harvoja yhä täällä olevia.
Meillä on vaikutus, -
ei vain fyysisesti vaan myös hengellisesti, -
eikä vain niille, jotka eivät tunne Jeesusta.
Tuemme ja rohkaisemme myös seurakuntia, annamme rukoustukea -
ja osoitamme, että heistä välitetään tuhansien kilometrien päässä.
Brody Carter, Turkki.
Kiitos. Pommi Beth Moorelta.
Hän on kertonut hyväksikäytöstä aiemmin.
Nyt hän kertoo, kuka oli tekijä.
Hei! Olen Gordon Robertson. Uusimman opetukseni aihe on se, -
kuka olet, mistä tulet ja ennen kaikkea minne olet menossa.
Opetuksessa kuulet kolme elämän suurinta kysymystä.
Vastauksesi niihin voivat sisältää avaimen tulevaisuuteesi.
Gordon Robertsonin uudesta audio-opetuksesta kuulet, -
mitkä ovat tyydyttävän elämän avaimet, mitä on olla Jumalan lapsi -
ja miten lopettaa itsensä mollaaminen.
Lisäksi opetuksessa on päivittäinen hartaus uskon vahvistamiseen.
Jumala on tehnyt sinut ainutlaatuseksi. Olet ainoa sinä kaikkina aikoina.
Olet ainoa, joka voi täyttää tehtävän, johon Hän on sinut erityisesti luonut.
Toivottavasti opetus rohkaisee tavoittelemaan Jumalan parasta.
Saat "Divine Direction" -opetuksen, kun liityt CBN:n kumppaniksi.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas! Raamatunopettaja, kirjailija Beth Moore -
tunnetaan maailmalla naistentyöstään.
Uudessa muistelmateoksessaan hän kertoo lapsuuden hyväksikäytöstä -
ja haasteista avioliitossa. Charlene Aaron.
Beth Moore maalaa uutuuskirjassaan "All My Knotted Up Life" -
vaikuttavan omakuvan täynnä odottamattomia käänteitä -
päätyen Jumalan kestävään rakkauteen ja uskollisuuteen.
Tapasimme hänet Living Proof Ministry -päämajassa Texasin Houstonissa.
Vain päiviä aiemmin hän oli menettänyt veljensä Waynen, -
joka on kansikuvassa sisarusparven kanssa.
Ihailin ja rakastin häntä.
Olemme järkyttyneitä.
Olin antanut hänelle muistelmien ennakkopainoksen.
On ollut lohduttavaa tietää, -
että hän sai nähdä itsensä kirjan sivuilla minun silmin.
Kirjan nimi viittaa Mooren vaikeaan lapsuuteen -
Arkansasin Arkadelphiassa.
Mistä syystä koit tarvetta olla niin avoin?
Olen aina yrittänyt olla avoin, -
mutta nyt kerron aiempaa tarkemmin.
Moore on vuosien aikana puhunut usein hyväksikäytöstään.
Nyt hän paljastaa, että hyväksikäyttäjä oli hänen isänsä.
Tuskin mikään vaikuttaa elämään niin paljon kuin se, -
että henkilö, jonka kuuluisi olla suojelija, satuttaa.
Toisin sanoen isäni oli se ihminen, johon pystyin vähiten luottamaan.
Kasvuvuosina salaisuus painoi raskaana.
Tavallisesti siihen liittyy uhan tuntu.
Isä ei sanonut: "Et ikinä kerro tästä kenellekään."
Mutta hän sanoi jatkuvasti, -
että meidän oli suojeltava äitiä, sillä äiti ei ollut vakaa.
Isä käytti sitä.
Minusta tuntui, että hajotan perheeni ja aiheutan äidin itsemurhan.
Isä toimi aktiivisesti paikallisessa seurakunnassa.
Se teki asiasta vielä vaikeamman.
Jouduin katselemaan, kuinka hän tepasteli käytävillä, -
piti raamattutunteja ja avusti kokouksissa.
Se oli hyvin hämmentävää.
Se, että uskoin pyhäkoulunopettajia -
enemmän kuin kodin auktoriteettia -
on minulle todistus Jumalan armosta.
Sitä armoa hän tarvitsi yhä enemmän myöhemmin -
ikäviä muistojen jyllätessä.
Toivoin kuolevani.
Monessa kohdassa se tuntui ainoalta ulospääsyltä.
Moore kertoo myös miehensä mielenterveysongelmista -
ja sen vaikutusta 45 vuoden liittoon.
Keith on kärsinyt vakavasta traumaperäisestä stressihäiriöstä -
ja kaksisuuntaisesta mielialahäiriöstä.
Ei koskaan tiennyt, milloin kohtaus iskee.
Synkimpinä hetkinä Moore piti toivoa ankkurinaan.
Ei ikinä tiennyt, millaisena aamu valkenee. Ei tiennyt hänkään.
Ei tiennyt, mitä päivä tuo tullessaan. Se voi olla ihana.
Illan tullen kaikki saattoi muuttua.
Kaipa paras asia, mitä siitä on seurannut minulle ja meille, -
että olen heittäytynyt Jeesuksen varaan.
Moore kiittää perheen koossa pysymisestä Jumalaa -
mutta korostaa myös terapian merkitystä.
Tarvitaan tukea, olipa se terapeutti, -
pienryhmä tai mikä tahansa. Se on ihan välttämätöntä.
Se saa tuntemaan olon lukitulta, -
joten täytyy löytää kanava olla muiden seurassa ja puhua muiden kanssa.
Moore on ollut myrskyn silmässä.
Hän kommentoi v. 2016 presidenttiehdokas Donald Trumpin -
ympärillä pyörinyttä hyväksikäyttöskandaalia.
Palaute seurakunnista oli rajua. Hän kirjoittaa muistelmissaan: -
"Seurakunnat poistivat kirjojani valikoimistaan.
Osa lähetti niitä takaisin meille. Jotkut polttivat niitä."
Sillä oli syvällinen vaikutus minuun ja perheeseeni.
Koko työ muuttui radikaalisti.
Etelän baptistit ovat vuosia suositelleet Mooren opetuksia.
Moore on kuulunut liikkeeseen ikänsä.
Siellä hänet kastettiin ja hänen rakkautensa Raamattua kohtaan alkoi.
Vuonna 2021 hän huomasi olevansa yhä enemmän eri linjoilla -
liikkeen johdon kanssa esimerkiksi naisten rooliin, -
rodullisen oikeudenmukaisuuden ja hyväksikäytettyjen kohtelun suhteen.
Meidät on jotenkin saatu uskomaan, että hyväksikäyttäjää pitää suojella -
siinä määrin, että olemme kehitelleet -
vääristyneen armon opin, -
niin että hyväksikäytettyä ei suojella.
Moore päätti jättää liikkeen.
Se oli kuin kuolema, -
jonka käsitteleminen vie luultavasti loppuelämäni, -
mitä siitä sitten onkin jäljellä.
Olen rakastanut ja rakastan yhä näitä ihmisiä hyvin paljon.
Olet osoittanut uskollisuutta Jumalalle, -
anteeksiantoa ja kestävyyttä kaikessa, mitä olet kohdannut.
Mistä olet saanut sellaisen armon ja vahvuuden?
Ja miten haastavaa on ollut palvella ihmisiä, -
silloinkin kun itselläsi on ollut niin vaikeaa?
En voi palata taaksepäin ja elää uudelleen.
En saa tehtyä tekemättömäksi. Kunpa voisinkin, -
mutta se on, mitä on.
Mutta voin varmistaa, -
että Jumalan minulle antama armo ei mene hukkaan. Se on toivoni.
Charlene Aaron, Houston.
Tulossa: Corrie ten Boom pelasti 800 juutalaista ja vastarintataistelijaa.
Uusi elämäkerta valaisee hänen urheita tekojaan.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Gordon Robertsonin uusin audio-opetus -
"Divine Direction" (Jumalallinen suunta).
Voin täyttyä ilolla, rakkaudella ja Pyhän Hengen rauhalla, -
koska minut on tehty Hänen kuvakseen.
Sitä Jumala tahtoo. Niin Hän on tarkoittanut alusta asti.
Minun tulee ilmentää Häntä ihmisen muodossa.
Nämä ovat ihmeellisiä, virvoittavia sanoja.
Opetus on saatavana nyt.
Hei taas. Corrie ten Boomista ja hänen perheestään on laadittu useita kirjoja.
Perhe pelasti juutalaisia holokaustista.
Uusin, "The Watchmaker's Daughter" (Kellosepän tytär) on kuin jännäri.
Jenna Browder jututti kirjailijaa.
Corrie ten Boomin ja hänen perheensä arvioidaan pelastaneen -
toisen maailmansodan aikana noin 800 juutalaista ja vastarinnan jäsentä.
Heidän henkensä oli vaarassa joka päivä. Tuo jännite on taltioitu kirjaan.
Tapahtumat ovat tosia, mutta ne esitetään jännityskertomuksena -
käänteiden, harhautusten ja epätietoisuuden kautta.
Tosielämän trilleri kertoo Corriesta, hänen perheestään -
ja vastarinnasta natseja kohtaan.
Gestapo jahtasi kaikkia: -
juutalaisia, näitä kätkeneitä hollantilaisia, vastarinnan jäseniä.
Se teki yöratsioita.
Loftis tutki päiväkaudet ten Boomin arkistoja Wheaton Collegessa.
Hän kirjoittaa eräästä yhteisestä lounashetkestä, -
kun ikkunan taa ilmestyi yhtäkkiä joku.
Kaikki ihmettelivät.
Yksi vastarintaan kuulunut sanoi: "Älkää liikkuko, -
mutta ikkunasta kurkistaa joku, joka ikään kuin pesee ikkunoita."
Betsy, Corrien sisar sanoi: "En ole tilannut ikkunanpesijää."
Joku toinen sanoi: "Ikkunoissa ei ole ikkunalautoja."
Vastarintaan kuulunut sanoi: "Hän seisoo tikapuilla."
Kaikki jähmettyivät.
Eräs avainhenkilöistä, juutalainen Juse sanoo: -
"Jatkakaa ihan normaalisti. Lauletaan hetken päästä: 'Paljon onnea vaan.'"
Kaiken piti näyttää normaalilta.
Kiinni jääminen voisi merkitä kuolemaa.
Tällainen draama ja jännitys säilyy koko ajan.
Talon eteen voi illalla pysähtyä saksalainen sotilaskuorma-auto.
Kaikki ryntäävät kätköpaikkaan. Tällaista on koko ajan.
Nuori Hans Poley piileskeli ten Boomeilla niin sanottuna kätkijänä.
Kun selvisi, että hän oli mukana vastarinnassa, Corrie halusi auttaa.
"Käytetään taloamme päämajana. Kerro, mitä meidän pitää tehdä."
Ten Boomit palkkasivat arkkitehdin rakentamaan salaseinän taa kätkön, -
jonne juutalaiset ja kätkijät voivat piiloutua, jos tulee ratsia.
Ten Boomien, etenkin Corrien isän motiivi oli harras kristinusko.
Corrien isä Casper oli hengellinen jättiläinen.
Myös hänen isänsä oli sellainen, samoin tämän isä.
Usko johti heidät rakastamaan juutalaisia.
Hän oli lempeä ja rakastava.
Hän näki saksalaisten pidättävän jonkun, -
ja Corrie sanoi: "Voi tuota parkaa."
Casper sanoi: "Niin, he koskivat Jumalan silmäterään."
Casper oli huolissaan saksalaisista ja heidän hengellisestä tilastaan.
Sellainen hän oli.
Loftis summaa Corrien elämän reformaation uskoon: -
"Pimeyden jälkeen valo".
Hän koki absoluuttisen pimeyden.
Niin kokivat Casper, Betsy, Willem ja muutkin.
Kaikki joutuivat keskitysleirille tai vankilaan.
Mutta Corrie ja perhe löysivät aina valon.
Sodan loppuvaiheessa Corriella oli paljon syytä olla vihainen.
Katkeruuden sijasta hän valitsi armon.
Siitä tuli osa hänen perintöään. Siitä kaikesta kerrotaan kirjassa.
Jenna Browder, CBN News.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalta.
Hei! Olen Gordon Robertson. Uusimman opetukseni aihe on se, -
kuka olet, mistä tulet ja ennen kaikkea minne olet menossa.
Opetuksessa kuulet kolme elämän suurinta kysymystä.
Vastauksesi niihin voivat sisältää avaimen tulevaisuuteesi.
Gordon Robertsonin uudesta audio-opetuksesta kuulet, -
mitkä ovat tyydyttävän elämän avaimet, mitä on olla Jumalan lapsi -
ja miten lopettaa itsensä mollaaminen.
Lisäksi opetuksessa on päivittäinen hartaus uskon vahvistamiseen.
Jumala on tehnyt sinut ainutlaatuseksi. Olet ainoa sinä kaikkina aikoina.
Olet ainoa, joka voi täyttää tehtävän, johon Hän on sinut erityisesti luonut.
Toivottavasti opetus rohkaisee tavoittelemaan Jumalan parasta.
Saat "Divine Direction" -opetuksen, kun liityt CBN:n kumppaniksi.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Uutiskanavasi
Sarjasi
Jutut, joista välität
Milloin haluat
Missä haluat
Lataa CBN News -sovellus tänään.
Kiitos seurasta! Koko tiimin puolesta: Ensi viikkoon, -
näkemiin ja Jumalan siunausta!
Suomennos: Marianne Tenetz